‘કરેક્ટ, યુ આર બિલકુલ રાઇટ. બે દિવસ પહેલાં મેં સત્યાવીસમી વખત દારૂ છોડ્યો. બે દિવસ તો બિલકુલ કાબૂ, સંયમ... પણ આજે પેલું ગીત મારા કાનમાં અથડાયું મન કો પિંજરે મેં ન ડાલો, મન કા કહના મત ટાલો; મન તો હૈ એક ઉડતા પંછી જિતના ઉડે ઉડા લો... એટલે મનને મૂક્યું છૂટું ને પીવા માટે મન મોર બની થનગાટ કરવા લાગ્યું. પણ હા, સંયમમાં. મારા બાપુએ પણ કીધેલું, બેટા સંયમ રાખજે; ગમેતેટલો પીવો પણ લિમિટમાં...’ ચંબુ ધીરે-ધીરે ભાનની લિમિટ ગુમાવવા લાગ્યો.